Anthony Weradet Chaiseri

**Anthony Weradet Chaiseri** (thai: แอนโธนี่ วีระเดช ใจเสรี; født 26. juni 1963 i Sakon Rae i distriket Mueang Sakon Nakhon i provinsen Sakon Nakhon i Isan i Thailand) we en thailandsk katolsk erkebiskop av Thare og Nonseng.
## Liv og virke
### Bakgrunn
Anthony Weradet Chaiseri deltok på gutteseminaret i Tha Rae. Deretter studerte han filosofi og katolsk teologi ved *Lux Mundi*-seminaret i Sam Phran. Chaiseri ble medlem av Focolarebevegelsen og fullførte et kurs i spiritualitet ved Focolarebevegelsens presteskole for Asia i Tagaytay på Filippinene fra 1991 til 1992. 
### Prest
Han ble presteviet for erkebispedømmet Thare og Nonseng den 21. mars 1992.

Etter ordinasjonen tjenestegjorde Anthony Weradet Chaiseri først som kapellan i *St. Anne's* menighet i Nong Saeng og som pastor i Ban Phaeng og Si Songkhram før han ble pastor i *St. Joseph's* menighet i Nakhon Phanom og ungdomsmisjonær i 1993. I 1995 ble Chaiseri sendt til Roma for videre studier, hvor han tok lisensiatgrad i bibelteologi fra Det pavelige universitet Urbaniana i 1997. Han fullførte også et kurs for seminarlærere ved Det pavelige Athenaeum Regina Apostolorum.

Etter at han returnerte til hjemlandet, var Anthony Weradet Chaiseri først instruktør ved gutteseminaret i Tha Rae, og fra 1998 dets rektor. Fra 2003 til 2008 var han også åndelig veileder ved seminaret i Thakhek i Laos, hvor han også underviste i bibelteologi. 

I 2008 ble Chaiseri generalvikar for erkebispedømmet Thare og Nonseng. I tillegg til arbeidet som generalvikar var han også pastor i *Sacred Heart* menighet i Sakon Nakhon (2008–2013), pastor i *St. Michael the Archangel Cathedral* i Tha Rae (2013–2018) og rektor for *Marias mors helligdom* i Songkhon (fra 2018).

### Erkebiskop av Thare og Nonseng
Den 13. mai 2020 utnevnte pave Frans ham til erkebiskop av Thare og Nonseng.[1] Erkebiskop emeritus av Thare og Nonseng, Louis Chamniern Santisukniram, ordinerte ham til biskop den 15. august samme år i katedralen *St. Mikael erkeengelen* i Tha Rae; medkonsekrerende var den apostoliske nuntius til Thailand, erkebiskop Paul Tschang In-Nam, og biskopen av Ubon Ratchathani, Philip Banchong Chaiyara C.Ss.R.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Joseph Khiamsun Nittayo (1908-1998) *1963
* Kardinal Michael Michai Kitbunchu (1929-) *1973
* Erkebiskop Louis Chamniern Santisukniram (1942-) *1999
* Erkebiskop *Anthony Weradet Chaiseri* (1963- ) *2020

## Referanser